Регион је био настањен Абориџинима, домородачког народа Аустралије који сматрају увредљивим термин Абориџини. Европљани су по први пут посетили планину 1835. године. Павел Едмунд Стрелецки је организовао експедицију 1839. Едмунд се попео на највиши врх аустралијског континента и именовао га планином Кошћушко, одавши почаст Тадеушу Кошћушку, једном од националних хероја Пољске који се борио у америчком рату за независност као пуковник на страни Вашингтона. Амерички рат, који је такође познат и као амерички револуционарни рат, је био рат између Краљевине Велике Британије и тринаест „Уједињених колонија“ (Њу Хемпшир, Масачусетс, Роуд Ајланд, Конектикат, Њујорк, Њу Џерзи, Пенсилванија, Делавер, Мериленд, Вирџинија, Северна Каролина, Јужна Каролина и Џорџија). Рат је представљао врхунац политике америчке револуције током које су колонисти хтели да збаце британску власт. Битком код Лексингтона (18. априла 1775) отпочео је рат за стицање независности. Током рата, 4. јула 1776. донета је декларација независности и проглашена самосталност од британске круне. За заслуге у том рату Тадеуш је добио чин генерала.